לואי פרגו

לואי פֶּרְגוֹ (בצרפתית: Louis Pergaud; 22 בינואר 1882 – 8 באפריל 1915) היה סופר צרפתי. ידוע בעיקר בזכות ספרו "מלחמת הכפתורים", ובזכות אוסף סיפורים קצרים שעל כתיבתם זכה בשנת 1906 בפרס גונקור.

== ביוגרפיה ==
לואי פרגו נולד בעיירה קטנה בבורגון-פראנש-קונטה במזרח צרפת. אביו היה מנהל בית ספר מקומי. בעקבותיו לאוי פרגו בחר בקריירה של מורה. הוא התחיל ללמד באזור מגוריו, אך כרפובליקאי שתמך בהפרדת הדת מהמדינה וכאתיאיסט שלא הלך למיסה, לא התקבל היטב בסביבה הכפרית. לאחר שנה גויס לצבא והתחתן ובשנת 1907 עבר לפריז.

את יצירותיו הראשונות פרגו פרסם בשנת 1904. על אוסף סיפורים קצרים שפורסם בשנת 1910, פרגו קיבל פרס גונקור.

בשנת 1912 הוא פרסם את ספרו "מלחמת הכפתורים", המספר על קרבות בין שתי כנופיות ילדים מכפרים יריבים על רקע הקמת הרפובליקה הצרפתית השלישית וגיבוש הלאומיות בצרפת<ref></ref>, ומבוסס על הכירותו עם ילדים משנות ההוראה שלו. הרומן מתחיל בהומור, אך הופך להיות אלים יותר ככל שההבחנות בין משחק לאלימות אמיתית בקרב הבנים מיטשטשת. הוא תואר כרומאן אנטי מלחמתי העוסק בנושאים כמו חברת ילדים שמתנהלת בסמוך לעולם המבוגרים אך בנפרד ממנו, מעבר מילדות לבגרות<ref></ref>, וכבעל "מגע של בעל זבוב מאת וויליאם גולדינג בטון שלו<ref></ref> (אם כי הוא הקדים אותו בשנים רבות). הספר זכה להצלחה גדולה ופורסם בכ-30 מהדורות. בשנת 1962 על בסיסו צולם סרט מלחמת הכפתורים, ובסך הכל צולמו חמישה סרטים על בסיס הספר.

בתחילת מלחמת העולם הראשונה הוצב פרגו הוצב ביחידת מילואים. הוא השתתף בקרב לורן ובקרבות נוספים. ב-7 באפריל 1915, במהלך מתקפה צרפתית, הוא נתפס בגדר תיל. לאחר כמה שעות הוא שוחרר מהתיל על ידי חיילים גרמנים והועבר לבית חולים. בבוקר 8 באפריל הפציצו את האזור תותחים צרפתים ולואי פרגו נהרג.

==יצירה==
* L'Aube, 1904 (השחר) קובץ שירים.
* L'Herbe d'avril, 1908 (עשב אפריל) קובץ שירים. 
* De Goupil à Margot, histoires de bêtes (מגופיל למרגו, סיפורי חיות) זכה לפרס גונקור 
* La Revanche du corbeau, nouvelles histoires de bêtes 1911 (נקמת העורב, סיפורים חדשים על חיות).מהדורה חדשה ב-1925 עם איורים על אבן מאת רוז'ה רבוסן
*1913 - Le Roman de Miraut, chien de chasse (הרומן של מירו, כלב הציד)
* מהדורה חוזרת ב-1964 עם עם ליתוגרפיות מקוריות מאת רוז'ה רבוסן 
*1912 La Guerre des boutons - Roman de ma douzième année (מלחמת הכפתורים - רומן של שנתי השתים עשרה) .
*1913 - פרסום עם מקדמה של שירי המשורר לאון דבל Régner אחרי מותו
*1914 - Les Petits Gars des champs - החבר'ה בקטנים של השדות
*1921 - Les Rustiques, nouvelles villageoises - הרוסטיקות, הכפריות החדשות
עם מבוא מאת לוסיין דקאב
*1923 - Lebrac bûcheron, roman inachevé (לבראק קצב, רומן בלתי גמור) עם מבוא מאת אדמון רושה
*1923 - La Vie des bêtes, études et nouvelles (חיי בחיות, עיונים ונובלות)
*2011 - Carnet de guerre - פנקס מלחמה - פורסם על ידי פרנסואז מורי
*2014 - מכתבים לדלפין.התכתבות (1915-1907)
*2021 - La Fuite des Choses, l'intégrale des poèmes (בריחת הדברים, כל שיריו)

== קישורים חיצוניים ==

* [https://archive.org/search.php?query=((subject%3A%22Pergaud%2C%20Louis%22%20OR%20subject%3A%22Louis%20Pergaud%22%20OR%20creator%3A%22Pergaud%2C%20Louis%22%20OR%20creator%3A%22Louis%20Pergaud%22%20OR%20creator%3A%22Pergaud%2C%20L.%22%20OR%20title%3A%22Louis%20Pergaud%22%20OR%20description%3A%22Pergaud%2C%20Louis%22%20OR%20description%3A%22Louis%20Pergaud%22)%20OR%20(%221882-1915%22%20AND%20Pergaud))%20AND%20(-mediatype:software%29 עבודות של לאוי פרגו]
* 

==הערות שוליים==

קטגוריה:סופרים צרפתים
קטגוריה:זוכי פרס גונקור
קטגוריה:צרפתים שנהרגו במלחמת העולם הראשונה
קטגוריה:צרפתים שנולדו ב-1882
קטגוריה:צרפתים שנפטרו ב-1915